Ribe Stifts Adresseaviser, 1846-07-14
Under 8. Juli d. A. har Hs. Majestæt allernaadigst udstedt følgende aabne Brev, undertegnet af Statsraadets Medlemmer: Kongen, Kronprindsen, Prinds Fordinand, Stemann, A. W. Moltke, Ørsted, og Reventlow-Criminil. Ved mangfoldige Kjendsgjerninger er det kommen til Vor Kundskab, at der hos Mange af Vore Undersaatter herske uklare og urigtige Forestillinger og Successionsforholdene i Monarchiet, og at disse Forestillinger benyttes til at fremkalde Uro og Bekymring for det fælleds Fædrelands Fremtid, hvis engang efter Forsynets Villie Vort Kongelige Huses Mandstamme skulde uddøe, hvorved tillige fremkaldes og næres en bitter Stemning mellem de forskjellige Landsdeles Beboere. Vi have derfor anseet det for Vor landsfaderlige Pligt at lade ved en dertil efter Vor Allerhøieste befaling sammentraadt Commission gjennemgaae alle, disse Arveforhold vedkommende Acter og Documenter, som have kunne tilveiebringes, og iøvrigt foretage en nøiagtig og grundig Undersøgelse af samtlige herhen hørende Forhold. Efter at denne Undersøgelse er tilendebragt, og derpaa foredraget for Os i Vort Geheime-Statsraad og af Os overveiet, have Vi fundet det tilfulde stadfæstet, at ligesom Arvefølgen i det for den danske Krone ved Traktater erhvervede Hertugdømme Lauenborg er utvivlsom, saaledes er samme Kongelovens Arvefølge for Hertugdømmet Slesvig ifølge Patentet af 22. August 1724 og derpaa følgende Arvehylding, ligesom endelig ogsaa ifølge de af England og Frankrig under 14. Juni og 23. Julii 1721 udstedte Garantier og de med Rusland afsluttede Tractater af 22 April 1767 og 1. Juni 1773 i fuld Kraft og Gyldighed. Vor faste Forviisning om, at dette er grundet i Ret og Sandhed, og Vor Overbeviisning om, at Vi ei tør opsætte at modvirke de skadelige Følger af de urigtige og falske Anskuelser, som i saa Henseende stadigen udbredes inden selve Monarchiets Grændser, have bevæget Os til ved dette Vort aabne Brev for samtlige Vore troe Undersaatter at kundgjøre denne Vor Forvisning om samtlige Vore Kongelige Arvesuccessorers Arveret til Hertugdømmet Slesvig, som Vi og Vore Efterfølgere paa den danske Throne ville ansee som Pligt og Kald at opretholde. Derimod er det af fornævnte Undersøgelse fremgaaet, at der med Hensyn til enkelte Dele af Hertugdommet Holsteen ere Forhold tilstede, som hindre Os fra med samme Bestemthed at kunne udtale Os om samtlige Vore Kongelige Arvesuccessorers Arveret til dette Hertugdomme. Jdet Vi imidlertid allernaadigst forsikkre, alle Vore tro Undersaatter og navnligen Hertugdømmet Holsteens Beboere, at Vore Bestræbelser uafladeligen have været og skulle blive rettede paa at fjerne berørte Hindringer og tilveiebringe en fuldstændig Anerkjendelse af den samlede danske Stats Jntegritet, saa at de under Vort Scepter samlede Landsdele ei nogensinde skulle adskilles, men bestandigen forblive tilsammen i deres nærværende Forhold og med de dem hver for sig tilkommende Rettigheder, saaledes ville Vi navnligen herved forvisse vore troe Undersaatter i Hertugdømmet Slesvig om, at det ei ved dettte aabne Brev er tilsigtet paa nogen Maade at træde dette Hertugdømmes Selvstændighed, saaledes som denne hidtil af Os er erkjendt, for nær, eller gjøre nogen Forandring i de øvrige Forhold, som fortiden forbinde samme med Hertugdømmet Holsteen, hvorimod Vi meget mere herved gjentage Vort Tilsagn og fremtidigen som hidtil at ville beskytte Vort Hertugdømme Slesvig i Besiddelsen af de samme, som en, vel med Vort Monarchi uadskillelig forbunden, men tillige selvstændig Landdeel, tilkommende Rettigheder." (Coll. T.)